เมนูรักสุขภาพ ที่ไม่ควรพลาด .... แต่ถ้ากินอย่างอื่นเสริมด้วย ก็อาจจะไม่เพื่อสุขภาพเท่าไรนะ 

ร้านนี้อยู่ติดกับทางออกด้านหลังของราชมังคลาฯ เราชอบมาทางตัดใหม่หมู่บ้านนักกีฬามากกว่าเพราะรถไม่ติด ร้านนี้มีโต๊ะ 2 แบบ คือ นั่งโต๊ะ กับ นั่งพื้น เราลองมาแล้วทั้ง 2 แบบค่ะ ได้ฟีลคนละแบบเลยค่ะ อันนี้ต้องแล้วแต่คนชอบค่ะ (ถ้าไปกับเพื่อน แบบนั่งพื้นก็ดูจะได้อารมณ์กว่า แต่ถ้ากลัวเมื่อยก็น่าจะเลือกแบบนั่งโต๊ะค่ะ) 

เมนูร้านนี้ จุดเด่นอยู่ที่ เมี่ยงปลาเผาค่ะ จะมีหลายราคา (ขึ้นอยู่กับขนาดของตัวปลา) ให้เลือก ในชุดจะเป็นปลาเผาเกลือตัวโต เซ็ทผัก 1 ชุด (สั่งเพิ่ม คิดราคาเพิ่ม) เส้นขนมจีน+เส้นหมี่ 1 ชุด (สั่งเพิ่ม คิดราคาเพิ่ม) และน้ำจิ้ม 2 แบบ (แบบหวานและแบบซีฟู้ด) (ขอน้ำจิ้มเพิ่มได้ค่ะ ไม่คิดเงินเพิ่ม) 

นอกจากเมี่ยงปลาเผาแล้ว ยังมีอาหารเมนูอื่นๆ นะคะ ส้มตำ ไก่ย่าง คอหมูย่าง น้ำตกหมู กุ้งเผา หอยเผา ฯลฯ และยังมีของหวานอย่างไอติมกะทิให้ล้างปากด้วยค่ะ 

อ้ออ!!! ร้านนี้คนเยอะตลอดนะคะ เมื่อก่อนมีปัญหาเรื่องความล่าช้าของพนักงานบริการ และการสื่อสารที่ค่อนข้างจะสับสนค่ะ (เนื่องด้วยลูกค้าก็เยอะ พนักงานก็เยอะ สั่งแล้วพนักงานหายก็มี บางทีก็จำไม่ได้ว่าสั่งกับพนักงานคนไหน) แต่ตอนนี้ดูท่าจะปรับปรุงแล้วค่ะ มานั่งโต๊ะปุ๊ป เครื่องดื่มมาทันที ยกมือสั่งอาหารปุ๊ป พนักงานวิ่งกรูกันเข้ามาเลย สั่งอาหารเสร็จนั่งรอแปปเดียวเอง อาหารก็มาเสิร์ฟเลยค่ะ 

โปรโมชั่นของทางร้านคือ กินครบ 10 ตัว ทานฟรี 1 ตัวค่ะ สมัยที่กินกับเพื่อนบ่อยๆ นี่ได้กินฟรี 1 ตัวบ่อยมาก 5555 มาตอนนี้เริ่มนับแต้มใหม่ค่ะ เพิ่งกินไปตัวเดียวเอง ..... ใครสนใจจะนัดไปเก็บแต้มด้วยกัน ทักได้เลยนะคะ ^___^ 